open-index/open-wikipedia-markdown huggingface dataset:
Pale ale

**Pale ale** er et overgjæret, gyllent øl med middels maltsødme, lav til middels fruktighet og middels bitterhet. I Belgia kalles dette ølet «blonde» og har som regel enda mer fruktig karakter enn en britisk pale ale. Pale ale passer blant annet til rød fisk, kylling, svin, salater, omeletter, ost, supper med mer.

Amber ale, Bière de Garde, Blonde, Bitter, Irish Red ale og India Pale Ale er ulike varianter av Pale ale.

## Kilder
* Craft Beer & Brewing Magazine - Oxford Companion to Beer: Pale ale Besøkt 9. oktober 2018

## Eksterne lenker
*
Slaget ved Friedland

**Slaget ved Friedland** (nå *[[Pravdinsk]]*) fant sted 14. juni 1807 og var et feltslag under Napoleonskrigene som førte til en avgjørende fransk seier som førte til fredsavtale mellom Det russiske keiserriket og Napoleons Frankrike i den såkalte freden i Tilsit. Slaget ved Friedland avsluttet det polske felttoget 1806-07.

Den russiske kommandanten grev Bennigsen hadde allerede vært i slag med Napoleon i slaget ved Eylau noen måneder tidligere som endte uten noen klar seierherre. Bennigsen gjorde derfor et siste større forsøk på å stoppe Napoleon på nytt i Polen. 

En fransk forpatrulje stod ved broen over Wisła og ble plutselig overrasket av russiske styrker som skulle vise seg å være den russiske hovedstyrken. Den franske enheten klarte å forsvare seg til Napoleon fikk klarhet i situasjonen og angrep den russiske styrken på bred front bakfra. 

Den russiske styrken led svært store tap og ble endelig beseiret etter to års krig og led samme skjebne som Preussen og Østerrike.
Washington Mutual

**Washington Mutual** (forkortet **WaMu**) var USAs nest største sparebank, frem til den kollapset  den 25. september 2008. Bankens aktiva ble solgt av amerikanske myndigheter til banken JP Morgan Chase for 1,9 milliarder dollar. Banken eksisterte i 119 år. Bankkrasjet er det største i USAs historie.

Banken ble grunnlagt den 25. september 1889, og ble en av de største bankene i USA under første verdenskrig.

## Referanser
Canada under Paralympiske sommerleker 2008

**[[Canada]]** sendte en tropp med 143 utøvere til **de [[paralympiske sommerleker 2008]]** i Beijing. De konkurrerte i 17 idrettsgrener. Canada tok medaljer i hestesport, basketball, friidrett, sykling, rugby, seiling og svømming, og endte på syvendeplass på den uoffisielle medaljestatistikken. Under lekene i 2004 endte det canadiske laget på tredjeplass (bak Kina og Storbritannia). Svømmer Donovan Tildesley, verdensrekordholder og medaljør fra de paralympiske sommerleker i 2000 og 2004, var flaggbærer under åpningsseremonien. Leder for troppen var Debbie Low. 
 
## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
* Liste over deltakere ved Canadas paralympiske komité
Brown ale

**Brown ale** er en øltype med mørk eller brun malt. Begrepet «brunt øl» ble først brukt av bryggere i London på slutten av 1600-tallet for å beskrive deres produkt, slik som mild ale. I dag lages brown ale i flere regioner, hovedsakelig i England, Belgia, Danmark og Nord-Amerika. Øl som regnes som brown ale inkluderer søte, lavt alkoholholdige øl som Manns Original Brown Ale, medium sterke amber-øl med moderat bitterhet som Newcastle Brown Ale, malt- og humlerike øl som Sierra Nevada Brown Ale.

## Historie
Det har vært brygget brunt øl i flere hundre år, men betegnelsen «Brown Ale» ble først brukt kommersielt på begynnelsen av 1900-tallet i England da man fikk en økning i flaske-øl. Nordamerikanske brown ales kan føre sine tradisjoner tilbake til amerikansk hjemmebrygging av øl som stammet fra det nordlige England.

## Beskrivelse
Engelsk brown ale varierer fra øl som Manns Original Brown Ale, som er ganske søt og har lavt alkoholinnhold til nordøstlig brown ale som Newcastle Brown Ale, Double Maxim og Samuel Smith's Nut Brown Ale.

De varierer fra dyp amber til brun i fargen. Karamell- og sjokoladesmak er fremtredende, på grunn av det ristede maltet. Brown ales fra Nordøst-England pleier å være sterke og ha et sterkt preg av malt, ofte nøtt, mens de fra det sørlige England oftere er mørkere, søtere og har lavere alkoholinnhold. Nordamerikansk brown ale er oftere tørrere enn sine engelske motparter, med hint av sitrus og aroma, bitterhet og en medium fylde på grunn av amerikanske varasjoner i humlen. Fruktighet fra ester er motvirket. Når ølet serveres nedkjølt, kan man oppleve at ølet er litt uklart.

Nordamerikanske kommersielle brown ales er for eksempel Pete's Wicked Ale, Smuttynose Old Brown Dog Ale, Abita Turbo Dog, Duck-Rabbit Brown Ale, Sam Adams Brown Ale, Moose Drool og Brooklyn Brown Ale.

## Se også
*Mild ale
*Porter
*Stout

## Referanser
Den russisk-tyrkiske krig (1806–1812)

**Den russisk-tyrkiske krig 1806–1812** var en flere kriger som ble utkjempet mellom Det russiske keiserriket og Det osmanske riket. Krigen hadde sin bakgrunn i Napoleonskrigene, da Det osmanske riket ble oppmuntret av det russiske nederlaget i slaget ved Austerlitz og fjernet de russiskvennlige lederne i deres vasallstater i Moldavia og Valakia. Samtidig okkuperte deres franske allierte Adriaterhavskysten og truet dermed områdene på den andre siden av Donau.

Russerne svarte med å sende en styrke på 40 000 mann inn i Moldavia og Valakia. Den osmanske sultanen svarte da med å blokkere Dardanellene for russiske skip.

Kampene var på sitt mest intense i årene 1808&ndash;1810, og endte med russisk seier. Det osmanske riket måtte ved inngåelsen av traktaten i Bucureşti akseptere at Prut ble ny grenseelv. Dermed kom Bessarabia under russisk kontroll. Videre fikk russerne rettigheter til handel på Donau, og de serbiske opprørerne fikk selvstendighet for Serbia. I Transkaukasus måtte osmanene avstå fra videre krav i det vestlige Georgia.

Avtalen ble inngått 13 dager før Napoleon innledet sitt felttog i Russland. Traktaten ble ratifisert av den russiske keiseren bare dagen før.
Styrk Fjærtoft Trondsen

**Styrk Fjærtoft Trondsen** (født 1969) er en norsk journalist, fotograf og programleder. Han var ansatt i NRK i over 20 år.

Trondsen ble ansatt i NRK i 1988 og debuterte som programleder året etter i ungdomsprogrammet *[[VVP]]*. Han var i en periode på 1990-tallet også programleder for *[[Norge rundt]]*. Fra 2002 til 2003 ledet han sitt eget tv-program, livssynserien *[[STYRK live]]*. Han har også drevet med ymse radio- og fjernsynsarbeid ved NRK Telemark. Fra 2010 har han jobbet som frittstående fotograf.

## Referanser
Desmond Bagley

** Desmond Bagley** (1923–1983) var en britisk journalist og krimforfatter. Han skrev bøker som *Flukt i blinde*, *The Tightrope Men*, *The Spoilers*, *Flyaway*, *Landslide*, *På stram line* og *Skredet*.

Bagley jobbet som fabrikkarbeider. Under den andre verdenskrig arbeidet han for britisk flyindustri. Bagley led av stamming hele sitt liv, og dette fritok ham fra militær verneplikt. 

Bagley forlot England i 1947 til fordel for Afrika. Han krysset Sahara. For en kortere periode bosatte han seg i Kampala i Uganda, der han pådro seg malaria. I 1951 hadde han slått seg ned i Sør-Afrika, og arbeidet i gruveindustrien, før han begynte som skribent for flere lokale aviser og magasiner. Hans første publiserte novelle dukket opp i det engelske magasinet *Argosy* i 1957. Hans første roman, *The Golden Keel*, kom i 1962. 

Bagley var filmkritiker for avisen *Rand Daily Mail* i Johannesburg fra 1958 til 1962.

Han giftet seg med Joan Magaret Brown i 1960.

Suksessen til hans første bok *The Golden Keel* førte til at Bagley ble forfatter på fulltid på midten av 1960-tallet. Han publiserte i alt seksten thrillere, og nesten alle bøkene hans var bestselgerne. Hans første bok, *Running Blind*, ble tilpasset for fjernsyn av BBC i 1979 og igjen i 2001.

Bagleys hobbyer omfattet seiling, klassisk musikk og filmer, militær historie og krigsspill.

Bagley døde av komplikasjoner som følge av et slag på et sykehus i Southampton. Han ble 59 år gammel. Hans siste to romaner *Night of Feil* og *Juggernaut* ble skrevet ferdig av hans kone og publisert posthumt. Hans litterære verker er blitt oversatt til over 20 språk.

## Bibliografi

## Referanser
Paul-Christian Rieber

**Paul-Christian Rieber** (født 30. mars 1958) er en norsk næringslivsleder og tidligere NHO-president.

Han studerte realfag ved Bergen katedralskole, og utdannet seg deretter til siviløkonom ved Norges Handelshøyskole. Etter studiene arbeidet han en periode i finansieringsbyrået Nevi, før han i 1985 tok en MBA ved International Institute for Management Development (IMD) i Sveits. I 1986 ble han leder for saltarbeidet i familiebedriften GC Rieber. Han etterfulgte i 1990 faren  Christian Rieber som direktør. Det familieeide firmaet ble etablert i 1879 og har over 100 familiemedlemmer som aksjonærer. Virksomhetene til konsernet omfatter blant annet industri, shipping og eiendom.

Paul-Christian Rieber var lenge tillitsvalgt i NHO og leder av NHOs Forum for familiebedrifter og aktive eiere, før han 10. juni 2008 ble valgt til ny NHO-president.

I mars 2010 ble det kjent at selskapet GC Rieber Oils AS hadde importert fiskeolje fra Vest-Sahara; dette vekket kritikk fra flere hold fordi Vest-Sahara er okkupert av Marokko, og norske myndigheter fraråder import derfra. Deretter ble det avdekket at selskapet ikke hadde fylt ut tolldeklarasjonene korrekt; CG Rieber Oils kodet opprinnelseslandet som Marokko, ikke som Vest-Sahara. Dessuten oppga selskapet at fiskeoljen ble importert til bruk i menneskeføde, mens den egentlig ble brukt til dyrefor; i Norge betales det ikke toll for varer som importeres til menneskeføde, mens det skal betales toll for varer som importeres til dyrefor. Denne feilen i tolldeklarasjonene førte til at CG Rieber Oils unngikk å betale toll på fiskeoljen gjennom flere år. CG Rieber Oils hadde dermed brutt det norske tollregelverket på flere punkter. På bakgrunn av det betydelige mediefokuset som forholdene rundt toll og import fra Vest-Sahara skapte, trakk Rieber seg fra vervet som NHO-president den 24. april 2010, og ble etterfulgt av Kristin Skogen Lund.

I november 2012 ble han erstattet i styret for GC Rieber av datteren Henriette Moseng Rieber (født 1988), men fortsatte som konsernsjef.  Rieber satt også i ledelsen bedriften Rieber & Søn, som høsten 2012 ble solgt til Orkla.

Han er bosatt i Bergen. 

## Referanser


## Eksterne lenker
* 
* Riebers selskapsroller
Taro Aso

**Taro Aso** (麻生 太郎, Asō Tarō; født 20. september 1940 nær Fukuoka i Japan) er en japansk politiker som var fra 2008 til 2009 Japans statsminister, den 92. i rekken. Han var også leder for Japans Liberaldemokratiske Parti (LDP). Taro Aso har vært medlem av Representantenes hus siden 1979. Han var utenriksminister fra 2005 til 2007 under statsministrene Shinzo Abe og Junichiro Koizumi. Dessuten var han i korte perioder generalsekretær for partiet LDP i 2007 og igjen i 2008.

## Partileder og statsminister
Den 22. september 2008 valgte LPD Taro Aso som partiets fremtidige leder og etterfølger etter Yasuo Fukuda. Valget til partileder gjorde det deretter til en formsak for den da 67-årige Aso å bli valgt til statsminister i Japan, som efterfølger for Yasuo Fukuda. Avgjørelsen ble truffet under en avstemning i Representantenes hus (hvor LDP har flertall) den 24. september 2008, hvor Aso ble valgt med overveldende flertall over opposisjonens kandidat Ichiro Ozawa. Ved valget i august 2009 led LDP et stort nederlag for Det demokratiske parti under Yukio Hatoyama, som 16.september 2009 avløste Aso som statsminister. 

Aso anses for å være en av de mest konservative av de toneangivende politikerne fra LDP.

Som katolikk tilhører Aso den lille kristne minoriteten i Japan, men han har ikke stilt sin religiøsitet til skue. Selv om kristne kun utgjør én prosent av det japanske folk har det med Aso vært fem kristne statsministre i landet etter annen verdenskrig. De fire andre var Masayoshi Ōhira, Ichirō Hatoyama, Tetsu Katayama og Shigeru Yoshida (Asos bestefar).

Taro Asos hustru Chikako er datter av tidligere statsminister Zenkō Suzuki. Hennes bror er medlem av Overhuset. Asos far, Takakichi, var medlem av Underhuset etter krigen. Taro Asos morfar var den tidligere statsminister Shigeru Yoshida. Asos tippoldefar Ōkubo Toshimichi var en nøkkelperson under Meijirestaurasjonen og ble senere innenriksminister.

Taro Aso er bror av prinsesse Tomohito av Mikasa, født Nobuko Asō, gift med prins Tomohito av Mikasa, sønn av prins Mikasa (Mikasa-no-miya). På dette vis er han nært knyttet til det japanske keiserhus.

## Referanser


## Eksterne lenker
* 
* 
* ''Profile: Taro Aso'' – beskrivelse av politikeren Taro Aso fra BBC News
Tensjonshodepiner

**Tensjonshodepiner** (**TTH**), også kalt vanlig-, stress- eller spenningshodepine, definert som T6.2.3 i Norsk legemiddelhåndbok, tilhører ifølge International Headache Society (IHS) og i henhold til  ICHD-3 gruppen av trigeminal-autonome hodepiner, og er den vanligste formen for hodepine folk opplever.

Spenningshodepine er en bilateral smerte som beskrives som et trykkende eller strammende (ikke pulserende) bånd rundt hodet. Det oppstår ut over dagen og gjerne i krevende perioder av livet. En kan fortsette med det en holder på med, til tross for smertene. Tensjonshodepiner har usikker årsak, men kan bero på stramming av muskler i nakken og utenpå hodet. Den kroniske formen karakteriseres av lange perioder med nesten daglig lett eller moderat trykkende, oftest bilateral smerte.

Tensjonshodepiner forårsakes gjerne av stress, uro, angst eller dårlig søvn, og kan være knyttet til lidelser i nakke, kjeve/kjeveledd, øye, øre, bihuler og andre sykdomstilstander i hoderegionen. Arbeidssituasjoner forbundet med muskelspenninger kan også være utløsende faktorer

Tensjonshodepiner finnes i flere former og subformer. De tre mest grunnleggende er *sjelden episodisk tensjontype* (), *hyppig episodisk tensjontype* (), og *kronisk episodisk tensjontype* (). Disse deles videre inn i *med* eller *uten ømhet i det ytre kranium*.

## Diagnostisering
;Diagnosekriterier ifølge ICHD-3

* Hodepine
** Primære hodepiner 
*** (1) Migrener
*** (2) Tensjonshodepiner (spenningshodepiner) (TTH)
**** (2.1) Sjelden episodisk tensjontype hodepine
***** Sjelden episodisk tensjontype hodepine assosiert med ømhet i det ytre kranium
***** Sjelden episodisk tensjontype hodepine ikke assosiert med ømhet i det ytre kranium
**** (2.2) Hyppig episodisk tensjontype hodepine
***** Hyppig episodisk tensjontype hodepine assosiert med ømhet i det ytre kranium
***** Hyppig episodisk tensjontype hodepine ikke assosiert med ømhet i det ytre kranium
**** (2.3) Kronisk episodisk tensjontype hodepine
***** Kronisk episodisk tensjontype hodepine assosiert med ømhet i det ytre kranium
***** Kronisk episodisk tensjontype hodepine ikke assosiert med ømhet i det ytre kranium
**** (2.4) Sannsynlig episodisk tensjontype hodepine
***** Sannsynlig sjelden episodisk tensjontype hodepine
***** Sannsynlig hyppig episodisk tensjontype hodepine
***** Sannsynlig kronisk episodisk tensjontype hodepine
*** (3) Trigeminal-autonome hodepiner  (TACs)
*** (4) Andre primære hodepiner
** Sekundære hodepiner
** Ekstrakranielle hodepiner

## Se også
* Kronisk daglig hodepine
* International Headache Society (IHS)
* Nasjonal kompetansetjeneste for hodepine (NKH)
* Hodepine Norge, medlemsforbund for folk med hodepine

## Referanser




## Eksterne lenker
* Nasjonal kompetansetjeneste for hodepine (NKH) 
* Hodepine Norge
* IHS Classification ICHD-3 (International Headache Society)
* International Headache Society (IHS)
*
Midnatsol

**Midnatsol** kan ha flere betydninger:
*Midnattssol slik det forekommer sommerstid nord for polarsirkelen i Arktis eller sør for polarsirkelen i Antarktis.

**Hurtigruteskip med navnet «Midnatsol»:**
*DS «Midnatsol» (1910)
*MS «Midnatsol» (1949)
*MS «Midnatsol» (1982)
*MS «Midnatsol» (2003)

**Annet:**
*St. Johanneslogen Midnatsol i Den Norske Frimurerorden
Storbritannia under Paralympiske sommerleker 2008

**[[Storbritannia]]** konkurrerte i **[[Paralympiske sommerleker 2008]]** i Beijing i Kina. Storbritannia sendte en tropp på rundt 400, hvorav 212 var utøvere. Deltakerne konkurrerte i 18 grener og kom fra hele Storbritannia. Idrettsutøvere fra Nord-Irland, som etter den irske grunnloven fra før 1999 kan holde irsk statsborgerskap, kunne bli valgt til å representere enten Storbritannia eller Irland. Noen britiske oversjøiske territorier konkurrerte uavhengig av Storbritannia. 

Storbritannia tok 42 gull og totalt 102 medaljer og endte dermed på andreplass på medaljestatistikken, bak vertsnasjonen Kina. Det var en økning fra lekene i 2004 i Aten hvor Storbritannia tok 35 gull og totalt 94 medaljer. 80 utøvere tok medalje og laget regnes dermed som landets mest suksessfulle på to tiår. De neste paralympiske sommerlekene vil bli holdt av Storbritannia i London i 2012.

De britiske utøverne konkurrerte i fekting, friidrett, rullestolbasket, boccia, sykling, hestesport, rullestolfekting, fem-manns-fotball, syv-manns-fotball, judo, styrkeløft, roing, rullestolrugby, seiling, skyting, svømming, bordtennis og rullestoltennis.

## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Storbritannias paralympiske komité 
* Den internasjonale paralympiske komité
Marino Basso

**Marino Basso** (født 1945) er en tidligere landeveissyklist fra Veneto i Italia. Det er intet slektskap mellom han og hans navnebror Ivan Basso.

Basso var en av de største sprinterne på 1970-tallet, og konkurrerte ofte mot belgierne Patrick Sercu, Guido Reybroeck og Roger de Vlaeminck, og sin landsmann Dino Zandegù.

Basso vant totalt 15 etapper i Giro d'Italia, 6 i Tour de France og 6 i Vuelta a España. Han vant poengkonkurransen i Giro d'Italia i 1971 og ble verdensmester i 1972.

## Referanser


## Eksterne lenker
*
Liste over ordførere i Tjøme

**Liste over ordførere i Tjøme** viser navn, parti og funksjonsperiode for ordførere i Tjøme kommune.

## Referanser
Gerrie Knetemann

**Gerrie Knetemann** (født  6. mars 1951 i Amsterdam, død 2. november 2004) var en nederlandsk landeveissyklist.
## Referanser


## Eksterne lenker
*
Hellas under Paralympiske sommerleker 2008

**[[Hellas]]** sendte en tropp til **[[Paralympiske sommerleker 2008]]** i Beijing i Kina. Troppen besto av 69 deltakere, 52 menn og 15 kvinner, som konkurrerte i 11 grener: fekting, friidrett, boccia, sykling, judo, styrkeløft, seiling, skyting, svømming, rullestolfekting og rullestoltennis. I motsetning til hva som er tradisjonen i OL marsjerte ikke Hellas inn først under innmarsjen i åpningsseremonien, men som nummer 69 etter den kinesiske navneordenen. Svømmeren Charalampos Taiganidis var flaggbærer.

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
SimSurgery

**SimSurgery** er en norsk produsent av programvare og fysiske grensesnitt for virtuell trening av kirurger. Da selskapet ble etablert i 1999 hadde utviklingen av regnekapasitet og grafikkort til datamaskiner kommet så langt at grunnleggerne så for seg mulighet til å bruke datasimulering som et alternativ til den dyre og delvis risikable kirurgitreningen som tradisjonelt brukes. SimSurgery utviklet et apparat med en model av pasienten, i denne er det mulig å stikke inn kopier av virkelige kirurgiske instrumenter – på samme måte som ved kikkhullsoperasjoner. Bevegelsen til instrumentene blir registrert og overført til en virtuell scene i datamaskinen, hvor så de fysiske effektene simuleres. Teknologien som brukes i simulatoren er mye lik den som brukes i videospill.

SimSurgery fikk i 2006 EUs forskningspris, European IST Prize, for simulatoren.

Gründerne av SimSurgery var film- og forretningsmannen Håkon Gundersen og forskerne Johannes Kaasa og Geir Westgaard fra Sintef.

## Referanser


## Eksterne lenker
* SimSurgerys nettside
* Artikkel i IDG 
* Artikkel i Økonomisk Rapport
Hongkong under Paralympiske sommerleker 2008

**[[Hongkong]]** (i paralympiske leker kjent som **Hongkong, Kina**) sendte en tropp til **[[Paralympiske sommerleker 2008]]** i Beijing. Hongkongs tropp besto av 22 utøvere som konkurrerte i åtte grener: friidrett, boccia, rullestolfekting, hestesport, skyting, styrkeløft, bordtennis og roing. Konkurransene i hestesport ble holdt i Hongkong, selv om Hongkongs paralympiske komité er et uavhengig medlem av Den internasjonale paralympiske komité. 

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
* Hongkongs paralympiske komité 
* Medaljører fra Hongkong under paralympiske leker 2008
Israel under Paralympiske sommerleker 2008

**[[Israel]]** sendte en tropp til **[[Paralympiske sommerleker 2008]]** i Beijing i Kina. Troppen besto av 42 utøvere som konkurrerte i 11 grener: fekting, friidrett, basketball, sykling, hestesport, roing, seiling, skyting, svømming, bordtennis og tennis. Flaggbærer var Yizhar Cohen som tok tre gull under paralympiske sommerleker 1988 i Seoul.
 
## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Israels paralympiske komité
* Den internasjonale paralympiske komité
Liste over ordførere i Tønsberg

**Liste over ordførere i Tønsberg** viser navn, parti og funksjonsperiode for ordførere i Tønsberg kommune fra innføringen av formannskapslovene i 1837.

## Referanser


## Kilder

* Oscar A. Johnsen: *Tønsbergs historie*, bind 3, 1952–1954
* «Magistrater og ordførere i Tønsberg 1826-1971», *Gamle Tønsberg – Gunnarsbø*, 1970
* Gravminner i Norge, disnorge.no
* Digitalarkivet, digitalarkivet.no
* Valgmannsoversikter for stortingsvalgene 1888–1903 ved John Utheim.
Ola Tjørhom

**Ola Tjørhom** (født 9. desember 1953 i Stavanger) er en norsk teolog. Han er dr.theol. på en avhandling om den internasjonale katolsk-lutherske dialog (Universitetet i Oslo, 1993).

## Liv og virke
I 1995 ble han professor i dogmatikk og økumenisk teologi på Misjonshøgskolen i Stavanger.  Tjørhom har blant annet jobbet som direktør for Nordiska ekumeniska institutet i Uppsala (1986-87) og forskningsprofessor ved Institute for Ecumenical Research i Strasbourg (1998-2001). Han er professor i religion (kristen teologi) ved Fakultet for lærerutdanning ved Norges teknisk-naturvitenskapelige universitet.

Tjørhom har særlig engasjert seg i mellomkirkelig og økumenisk arbeid. Han er en av forfatterne av Fellesuttalelsen fra Porvoo (1992/97), som la grunnlaget for kirkefellesskap mellom anglikanske og flere lutherske kirker i Nord-Europa.

Tjørhom konverterte til katolisismen i 2003. Siden 2009 har han ytret seg kritisk om utviklingen innenfor Den katolske kirke, blant annet gjennom boken *Fornyelsen som forsvant*.

## Referanser


## Eksterne lenker
She (folk)

**She** (kinesisk: 畲族, pinyin: *Shēzú*) er en folkegruppe. Den er en av de 56 offisielt anerkjente folkeslag i Folkerepublikken Kina. Shefolket utgjør den største etniske minoritetsgruppen i provinsen Fujian, men de er også representert i naboprovinsene Zhejiang, Jiangxi, Guangdong og Anhui. De utgjorde rundt  ved utgangen av 1900-tallet.

She-språket er et hmong-mien-språk. Imidlertid taler de fleste av shefolket kinesiske dialekter. De som holder på det tradisjonelle språket kalles gjerne «hone» (kinesisk: *huóniè*), og bor for det meste i Guangdong. 

## Referanser


## Eksterne lenker
* Les she (Chine informations)
* She – Asia Harvest 
* She - Joshua Project
Malta under Paralympiske sommerleker 2008

**[[Malta]]** sendte en tropp til **[[Paralympiske sommerleker 2008]]** i Beijing i Kina. Det var første gang på tjuefire år at Malta deltok i lekene, sist gang var i paralympiske sommerleker 1984. Landets tropp besto av kun én deltaker, 18 år gamle Antonio Flores. Han var medlem av Pembroke Athleta og ble trent av klubbens trener, Jivko Jetchev. Flores tok ikke medaljer i lekene.

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
Marokko under Paralympiske sommerleker 2008

**[[Marokko]]** sendte en tropp på 18 utøvere til **[[Paralympiske sommerleker 2008]]** i Beijing i Kina.

Før lekene i Beijing 2008 hadde Marokko vunnet 7 medaljer (2 gull, 4 sølv og 1 bronse) fra de 2 sommerlekene det hadde deltatt i siden 1988.

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
Eurodesk

**Eurodesk** er et informasjonsnettverk rettet mot unge fra 10-30 år. Eurodesk finnes i 27 europeiske land, og nettverket hjelper unge med å orientere seg om internasjonale muligheter. Dette innebærer blant annet stipender, støtteordninger, studier og jobb i utlandet.

Eurodesk Norge er en del av Aktiv ungdom-programmet og administreres av Barne-, ungdoms- og familiedirektoratet (Bufdir).

## Eksterne lenker
* Eurodesks nettsider
VM i friidrett 1991 – Kulestøt menn

Øvelsen **Kulestøt menn** ved **[[VM i friidrett 1991]]** ble avholdt i Tokyo, Japan den 30. august og den 31. august med 23 utøvere.  

Lars Arvid Nilsen og Georg Andersen representerte Norge.  Lars Arvid Nilsen vant sølvmedaljen, mens Georg Andersen ble diskvalifisert.
 
## Rekorder

## Medaljevinnere

## Resultater
### Kvalifisering
*Avholdt fredag 30. august

### Finale

## Eksterne lenker
* Resultater
Gary Brooker

**Gary Brooker** (født 29. mai 1945, død 19. februar 2022) var en britisk musiker kjent som frontfigur i Procol Harum.

Brooker ble kjent gjennom sine produksjoner i Procol Harum, hvor særlig samarbeidet med Keith Reid var vellykket. I 1967 sto de bak suksessen «A Whiter Shade of Pale». Etter at bandet ble oppløst i 1977, innledet Brooker en solokarriere og har vært gjestemusiker med blant andre Paul McCartney, George Harrison, Tim Renwick, Frankie Miller, Mickey Jupp, The Hollies, Alan Parsons Project, Allan Clarke, Kate Bush, Bill Wyman og Eric Clapton.

Brooker ble utnevnt til Member of the Order of the British Empire 14. juni 2003 i anerkjennelse av hans veldedige arbeid.

## Diskografi som soloartist
### Studioalbum
* 1979: *No More Fear Of Flying*
* 1982: *Lead Me To The Water*
* 1985: *Echoes In The Night*

### Livealbum
* 1998: *Within Our House*

### Singler
* 1979: «Savannah»
* 1979: «Say It Ain't So Joe»
* 1979: «No More Fear of Flying» / «S.S.Blues»
* 1980: «Leave The Candle» / «Chasing The Chop»
* 1982: «Homelovin'» / «Chasing The Chop»
* 1982: «Cycle (Let It Flow)»
* 1982: «Low Flying Birds» / «Homelovin'»
* 1982: «The Angler» / «Badlands»
* 1984: «The Long Goodbye» / «Trick Of The Night»
* 1985: «Two Fools In Love» / «Summer Nights»

### Som bidragende musiker
* 1970: *[[All Things Must Pass]]* (George Harrison) - piano
* 1971: *Distant Light* (The Hollies) - orgel på spor 11, "Long Dark Road"
* 1978: *Juppanese* (Mickey Jupp) - orgel, producent (Side 2)
* 1978: *Five Three One-Double Seven O Four* (The Hollies) - sang på spor 4, "Harlequin"
* 1981: *Another Ticket* (Eric Clapton) - spor 8, "Catch Me If You Can"
* 1985: *Stereotomy* (Alan Parsons Project) - sang på spor 4, "Limelight"
* 1993: *[[The Red Shoes]]* (Kate Bush) - Hammondorgel på spor 2, "And So is Love", spor 9, "Constellations of the Heart" og spor 12, "You're the One"
* 1999: *Driver's Eyes* (Ian McDonald) - spor 11, "Let There Be Light"
* 2003: *[[Concert for George]]* (Konsert til minne om George Harrison)
* 2005: *[[Aerial]]* (Kate Bush) - orgel, sang

## Referanser


## Eksterne lenker
* 
* 
*
Mark Brzezicki

**Mark Michael Brzezicki** (uttales *bru-ziki*, født 21. juni 1957, Slough, Berkshire, England) er en engelsk trommeslager, som er mest kjent sin deltakelse i Big Country. Han er også tidligere medlem av Ultravox og Procol Harum og har spilt med The Cult, Pete Townshend, Roger Daltrey, Midge Ure, Fish, The Pretenders og en rekke andre. 

Brzezicki er sønn av en polsk soldat fra andre verdenskrig og en engelsk mor. Sammen med Tony Butler fra Big Country ble han kjent som *Rhythm for Hire* («*Rytme til leie*»). Brzezicki forlot Big Country i juli 1989, men vendte tilbake i 1993. I 2007 hadde de en 25-årsjubileumturne.

I 2004 deltok Brzezicki i etableringen av bandet, Casbah Club, sammen med Bruce Foxton og Simon Townshend. 

## Referanser


## Eksterne lenker
* 
* 
* 
* 
* Biografi og krediteringer på allmusic.com
* Kort biografi på Drummerworld
* Official Big Country internettside
* ''Beyond the Pale'' (en halv-offisiell Procol Harum internettside)
Bijie

**Bijie** kan være:

*Byprefekturet Bijie i provinsen Guizhou i Folkerepublikken Kina
*Byfylket Bijie i prefekturet Bijie i provinsen Hebei i Kina
Malaysia under Paralympiske sommerleker 2008

**[[Malaysia]]** sendte en tropp til **[[Paralympiske sommerleker 2008]]** i Beijing i Kina.

Før lekene i Beijing 2008 hadde Malaysia vunnet 4 medaljer (0 gull, 1 sølv og 3 bronse) fra de 8 sommerlekene det hadde deltatt i siden 1972. 

## Medaljer

## Medaljører

## Referanser


## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
Ray Mercer

**Ray Mercer** (født 4. april 1961 i Jacksonville, Florida) er en amerikansk bokser. Han vant OL-gull i Sør-Korea i 1988 i tungvekt. Han ble senere verdensmester i bokseforbundet WBO etter å ha slått Francesco Damiani i Atlantic City i 1991.

Han slo også Tommy Morrison med en knockout i femte runde. Det var store forventninger til Mercers videre karriere på begynnelsen av 1990-tallet, men da han tapte for den aldrende Larry Holmes og Jesse Ferguson i 1992. Begge kampene ble tapt på poeng. Hans tap mot Ferguson forhindret Mercer i å møte verdensmester Riddick Bowe. Mercer revansjerte tapet mot den antatt dårligere Jesse Ferguson på poeng i 1993.

Ray Mercer gikk så på ett nytt poengtap mot Evander Holyfield i 1995. Han bokset imidlertid mot Lennox Lewis i en ti runders kamp i New York i 1996. Mercer tapte en splittet dommeravgjørelse. Etter tapene mot Holyfield og Lewis var Mercer ute av bildet om ny tittelkamp. Han la opp i 1997 etter å ha fått diagnosen hepatitt B. En kamp mot Mike Tyson ble planlagt i januar 2002, men avlyst da Tyson i stedet takket ja til tittelkamp.

Etter comebacket valgte Mercer i stedet å bokse mot ukrainske Vladimir Klitsjko. Her ble Mercer slått i canvasen allerede i første runde. Kampen ble avgjort på teknisk knockout.

Ray «Merciless» Mercer er tidligere løytnant i den amerikanske marinen.

## Referanser


## Eksterne lenker
*
Orkanen Opal

**Orkanen Opal** var den niende orkanen og femtende navngitte stormen i den atlantiske orkansesongen 1995. Opal ble dannet 27. september og var på sitt kraftigste en kategori 4-orkan med vindhastigheter på 240 km/t. Opal var sesongens kraftigste orkan.

Opal dro innover land i Florida nær Pensacola med vinder på 180 km/t den 4. oktober, før den fortsatte gjennom delstaten Alabama og ble nedgradert til tropisk storm da den befant seg over Tennessee.

50 mennesker omkom i Guatemala og Mexico på grunn av oversvømmelser forårsaket av Opal. Opal forårsaket ytterligere 13 dødsfall i USA.

## Eksterne lenker
* NHCs rapport om Opal
Kjell Kemi

**Kjell Kemi** (født 23. januar 1951) er en norsk filolog og politiker (Ap). Han er førstelektor i samisk språk ved Universitetet i Tromsø. 

I årene 1988–1997 arbeidet han som språkforsker ved Nordisk Samisk Institutt. Kemi var også rektor ved Samisk høgskole i Kautokeino. I 1985 ble han Cand.philol med hovedfagsavhandling: «Dialektgrensen mellom Kárásjohka og Guovdageaidnu. En sosiolingvistisk undersøkelse».

## Verv
* 2004–2006 Leder for Kautokeino arbeiderparti
* 1998–2000 Medlem i Arbeiderpartiets Samepolitiske råd
* 1998–2000 Medlem av Fagstyret ved Samisk høgskole

## Publikasjoner

* 2002 Utdanningssystemer og institusjoner som del av samisk selvbestemmelse. Diedut nr. 2
* 1995 Subjeavtta ja vearbba gaskavuodat. Sámegiela ja sámi girjjálasvuoda bagadansymposia rapporta
* 1993 The Sámi Language Act in Norway. Diedut no. 7

## Referanser
Adriano Malori

**Adriano Malori** (født 28. januar 1988 i Parma) er en italiensk landeveissyklist. Han er italiensk-, europeisk- og verdensmester på tempo for U23-ryttere.

## Meritter

;2006
:Italiensk mester på tempo, junior
;2007
:Italiensk mester på tempo, U23
;2008
:Italiensk mester på tempo, U23
:Europamester på tempo, U23
:Verdensmester på tempo, U23
;2009
:GP Camon 
:Prologen i Girobio 
:Mediterranean Games, tempo 
:Chrono Champenois
:Circuito Molinese
;2011
:4. etappe Settimana Ciclistica Internazionale Coppi-Bartali
:Italiensk mester på tempo
;2013
:4. etappe Settimana Ciclistica Internazionale Coppi-Bartali
:Sammenlagt og 4. etappe Bayern Rundfahrt
;2014
:5. etappe Tour de San Luis
:7. etappe Tirreno–Adriatico
:3. etappe Route du Sud
:Italiensk mester på tempo
:21. etappe Vuelta a España
;2015
:5. etappe Tour de San Luis
:1. etappe Tirreno–Adriatico
:2. etappe Circuit de la Sarthe‎
:Italiensk mester på tempo

## Referanser


## Eksterne lenker
*
Mali Steiro Tronsmoen

**Mali Steiro Tronsmoen** (født 24. august 1983 i Tromsø) er en norsk politiker som representerer Sosialistisk Venstreparti i Kristiansand bystyre. Hun var fra 2008 til 2010 leder i Sosialistisk Ungdom på landsbasis. Hun har vært vararepresentant til Fylkestinget i Vest-Agder 2011–2015. I Stortingsvalget 2017 stilte hun som 1. kandidat for SV i Vest-Agder. Hun har tidligere vært medlem av Internasjonalt utvalg for ungdomspartiet, og var tidligere leder i Fellesutvalget for Palestina. Som deltaker i u-lederprogrammet til Sosialistisk Ungdom har hun vært i Colombia, Nicaragua og El Salvador i Mellom-Amerika.

Hun er opprinnelig fra Tromsø, men vokste opp på Hamar. Hun flyttet i 2007 til Kristiansand og tok lærerutdanning ved Universitetet i Agder. Tronsmoen har siden 2010 jobbet som lærer på Oddemarka skole i Kristiansand. Hun er gift og har to barn.

Som Stortingskandidat i 2017 profilerte hun seg på blant annet fattigdom, billigere tannhelse, en mer praktisk skole og sammenkobling av Sørlandsbanen og Vestfoldbanen. SV oppnådde 4,3 prosent av stemmene, en noe sterkere fremgang enn landstendensen.

## Referanser
Kristian Biong

**Kristian Hjalmar Biong** (født 23. november 1870, død 31. august 1959) var en norsk arkitekt. Han ble av sin samtid regnet som en av landets fremste arkitekter, og var blant annet formann i Norske arkitekters landsforbund. Han etterlot seg en lang rekke offentlige og private bygg, blant andre Blakstad Asyl, Veum Asyl, Kongevillaen på Voksenkollen og Villa Sole på Jessheim.

## Liv og arbeid
Biong begynte sin utdannelse ved Kunst og Håndverksskolen, før han reiste til England i 1895 for å studere videre. I årene 1895 til 1900 foretok han flere studiereiser på stipend til Nederland, Belgia og Frankrike, før han i 1900 slo seg ned som praktiserende arkitekt i Oslo og startet eget kontor.

Han var en svært produktiv arkitekt. Blant hans mest kjente bygg er Grefsen og Ris høyere skoler, dr. Dedichens private asyl i Østre Aker (i dag Trosterud), Blakstad og Veum Asyl, Vardaasen og Landeskogen sanatorier, tuberkulosehjemmet Marie Plahtes Minde, Den norske Creditbank og AS Realbankgården i Oslo samt Psykiatrisk klinikk på Vinderen. Biong vant også konkurransen om kongevillaen på Voksenkollen.

I avisutklipp og artikler funnet i Nasjonalbibliotekets utklippsbøker skildres han som et høyt ansett medlem av arkitektstanden. Da han i 1930 avsluttet sin fire år lange periode som formann i Norske arkitekters landsforbund, ble det i *[[Arkitektur N|Byggekunst]]* trykket et takkeskriv, forfattet av Harald Aars, hvor han blir beskrevet som en beskjeden, sindig og klok mann –  og «Han utviklet sig raskt til å bli en av de dyktigste formenn landsstyret har hatt». Aars vektlegger spesielt Biongs rolle i de beslutninger som ble tatt på landsmøtet på Lillehammer i 1927 – vedtagelse av etiske regler, omordning av *Byggekunst*s organisasjon og dets forhold til landsstyret, medlemskap i det internasjonale forbundet C.P.I.A, og hans initiativ til dannelsen av NALs driftsfond.

Biong var dessuten aktiv i flere tillitsverv og forstanderskap, blant annet i Akers Fasaderåd, Aker bygningskommisjon og styret for Oslo gårdeierforening. Blant andre verv nevnes han i representantskapet i Borregard og i Kristiania Hypotek- og Realcreditbank, samt hans rolle i forstanderskapet for Kunst- og Håndverksskolen.

Kristian Biong mottok for den Den norske Creditbanks gård, Kirkegata 21 i 1928 Houens fonds diplom for fremragende arkitektur.

## Biong Arkitekter
Kristian Biong etablerte Biong Arkitekter mellom 1898 og 1900, et firma som lever den dag i dag og således er et av Norges eldste aktive arkitektkontorer. Kontoret drev han fra 1930 sammen med sin sønn, og da gikk under navnet Biong & Biong AS. Navnet ble beholdt frem til 1996, selv om eierstrukturen ble endret i 1986. Firmaet endret i 1996 navn til Biong Arkitekter. Et av kontorets mest kjente moderne bygg er Vikingskipet på Hamar.

## Referanser


## Kilder
* Nasjonalbibliotekets utklippsbøker, U1178/49 – 30/33 – 393/25 – 781/98.99 – 786/104, U1179/113.115, U1406/87
* Oslo- Arkitektur- og dekorativ Kunst 1910, 73-79 – www.biong-arkitekter.no Biong arkitekter  
* Kristian Hjalmar Biong i Norsk kunstnerleksikon

## Eksterne lenker
* Henrik Nissen d.y.: Kristian Biong 80 år (Byggekunst nr. 11/1950]
Spiennes

**Spiennes** er en landsby og delkommune i kommunen Mons i Belgia. Stedet er vel kjent for sine neolittiske gruver som er listet på UNESCOs oversikt over verdensarven.

Gruvene ved Spiennes dekker et område på rundt 100 hektar og ble påbegynt om lag år 4000 f.Kr. og ble gravd ut for å utnytte stedets forekomster av flint, et viktig materiale for verktøy og våpen før metall kom i bruk.

## Eksterne lenker
* Offisielt nettsted for de neolittiske gruvene (engelsk)
Jean-Pierre Monseré

**Jean-Pierre Monseré** (1948–1971) var en belgisk landeveissyklist. Han ble proff i 1969 og vant Giro di Lombardia samme sesong. Året etter ble han verdensmester på landeveisritt. Under rittet GP Retie i 1971 ble han påkjørt av en bil og døde av skadene.

## Referanser


## Eksterne lenker
*
Axel Norling

**Axel Norling** (født 16. april 1884, død 7. mai 1964) var en svensk sportsutøver som deltok i de olympiske leker 1908 i London og 1912 i Stockholm.
  
Norling ble olympisk mester i turn i OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere. Fire år senere tok han sin andre olympiske tittel i turn, han var med på de svenske laget som vant lagkampen.

Norling deltok også i Ekstralekene i 1906 i Athen. Han var med på det svenske laget som fikk bronse i tautrekking.

## OL-medaljer
* 1908  London -  **Gull** i turn, mangekamp lagkonkurranse (Sverige)
* 1912  Stockholm -  **Gull** i turn, lagkamp svensk system (Sverige)
* (1906  Athen -  Bronse i tautrekking (Sverige))

## Eksterne lenker
*
Peter Coates

**Peter Coates** (født 13. januar 1938) i er en britisk forretningsmann fra Goldenhill, Stoke-on-Trent, Staffordshire. Han er sønn av en gruvearbeider. Coates har blitt oppført som den 25. rikeste personen i britisk fotball. Han tjente sin første formue på et cateringsfirma (Stadia and Lindley Catering) som stod for leveransene av mat til områdets fotballarenaer. På noen få år ble firmaet leverandør til nesten samtlige britiske fotballarenaer.

Fortjenesten fra virksomheten ble anvendt til å etablere nye tippekiosker, som senere ble til den landsdekkende bookmakerkjeden Provincial Racing.

I 1988 ble han majoritetseier i Stoke FC og var styreformann fram til 1997. I 1999 solgte han Stoke FC til et konsortium av islandske forretningsmenn for cirka £ 3,5 millioner. Konsortiets navn var Stoke Holding DA og hadde forretningskontor i Luxembourg. Handelen ble fullført 15. november 1999. 23. mai 2006 fullførte Coates tilbakekjøp av Stoke FC ved å betale £ 1,7 millioner. Ytterligere £ 3,3 millioner ble betalt for å slette den islandske gjelden.  

Det var Coates' datter Desire som hadde idéen om å begynne med nettgambling. I 2000 ble nettsiden bet365 skapt. I 2008 hadde firmaet en verdi på minst 1,8 milliarder dollar, ifølge avisen Birmingham News.

## Referanser
Gösta Olson

**Gustaf «Gösta» Olson** (født 10. mai 1883, død 23. januar 1966) var direktør og eier av *[[Svensk-franska konstgalleriet]]* i Stockholm 1918–1961. Han ble av stor betydning som mentor for noen unge kunstnere som Inge Schiöler.  Han deltok ellers under de olympiske leker 1908 i London.
## Liv og virke
### Bakgrunn
Gösta A. Olson tilbrakte tid som ung mann med planer om å bli kunstner, men farens død da Gösta var 16 år gammel betydde at han gikk inn i offiserskarrieren. Siden inntektsmulighetene der var begrensede, begynte Olson i stedet å studere ved GCT for å bli turndirektør og i juni 1908 tok han sin gymnastikkdirektørgrad. 

### Kunsthandler, gallerist
I løpet av sin tid som fysioterapeut i Paris 1909–1918 kom Olson i kontakt med både utenlandske og svenske kunstnere. I 1917 oppsto ideen om å bosette seg i Stockholm og åpne en kunstbutikk med fokus på fransk kunst. Allerede på den første utstillingen i 1918 ble det vist verk av kunstnere som Pablo Picasso, Henri Matisse og Georges Braque, som da var nesten ukjente i Sverige. 

Galleriet ble snart det fremste for fransk kunst, men også for å tiltrekke seg mange av de største svenske moderne kunstnerne som Gideon Börje, Nils Dardel, Sven Erixson, Leander Engström, Bror Hjorth, Einar Jolin, Hilding Linnqvist, Axel Nilsson, Torsten Palm, Otte Sköld og andre. 

I 1919 ble galleriet omgjort til aksjeselskap med økonomisk støtte fra svogeren Oscar Rydbeck og fra Ivar Kreuger og Conrad Pineus. I 1922 hadde de auksjonsmarked etter fransk modell.

I 1931 forlot flere kunstnere det svensk-franske konstgalleriet da *[[Färg och Form]]* ble dannet i 1932, men gruppen ble utvidet med Gøteborg-malere som Carl Kylberg, Inge Schiöler og Ragnar Sandberg.

Gösta A. Olson hadde en stor evne til å tiltrekke seg rett publikum til auksjonene. På slutten av 1930-tallet hadde han venneforbindelse med Paris' ledende kunsthandler Louis Carré som spesialiserte seg på kunstnere som Pierre Bonnard, Juan Gris og Jacques Villon.

I årene 1925–1932 var Olson redaktør for kunstmagasinet Konstrevy og fra 1925–1937 var han formann i foreningen *Föreningen för konst*.

### Sport
Olson ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp og hvert lag hadde mellom 16 og 40 turnere.

Olson er gravlagt på Djursholms gravplass.

## OL-medaljer
* 1908  London -  **Gull** i turn, mangekamp lagkonkurranse  Sverige

## Referanser


## Eksterne lenker
*
Helena Dam á Neystabø

**Helena Dam á Neystabø** (født 1955) er en færøysk politiker og skoleleder. Hun har vært innvalgt på Lagtinget i fem valgperioder og medlem av tre regjeringer, først som representant for Sjálvstýrisflokkurin, senere Javnaðarflokkurin.

## Familie, oppvekst og utdannelse
Hun ble født i København, som datter av færøyske foreldre. Foreldrene, Ása Hátún og Atli Dam, ble skilt da hun var ni år, og hun flyttet til Færøyene med moren da hun var 13 år gammel. Både faren Atli og farfaren Peter Mohr Dam var lagmenn på Færøyene og ledere for Javnaðarflokkurin.

Hun gikk gymnaset i Tórshavn og flyttet så til Danmark for å studere. Hun er cand.mag. i tysk og dansk språk og litteratur fra Københavns Universitet fra 1983. Senere har hun også tatt en Master of Public Administration (MPA).

Hun giftet seg i 1981 med forretningsmannen Kristjan á Neystabø fra Haldórsvík.

## Karriere
I 1983 fikk hun en stilling som gymnaslærer på Eysturoy, senere som fullmektig i landsskoleadministrasjonen med ansvar for yrkesopplæringen. I 1988 ble hun konsulent ved Færøyenes skolebokforlag og i 1990 daglig leder.

Helena Dam á Neystabø har sagt at hun innså at 1980-årenes overinvesteringer og subsidiepolitikk ville føre til en økonomisk krise (se bankkrisen på Færøyene), og hun ble valgt inn på Lagtinget for Sjálvstýrisflokkurin ved lagtingsvalget i 1990. Hun ble leder i partiets lagtingsgruppe i 1993 og partileder i 1994.

Etter lagtingsvalget i 1998 ble hun sosial- og helseminister i «suverenitetsregjeringen». Hun gikk av i februar 2001, og i november tapte hun kampen om partiledervervet mot Sámal Petur í Grund, som hadde overtatt hennes plass i regjeringen. Hun brøt med partiet, og i februar 2002 meldte hun seg inn i Javnaðarflokkurin. Hun stilte ikke til gjenvalg ved lagtingsvalget i april 2002.

Ved lagtingsvalget i februar 2008 ble Helena Dam á Neystabø valgt inn for Javnaðarflokkurin og utnevnt til justisminister i Jóannes Eidesgaards regjering. Regjeringen falt allerede i september, og hun ble så kulturminister med ansvar for blant annet skoleverket i Kaj Leo Johannesens første regjering. Regjeringen gikk av etter lagtingsvalget i 2011, da hun heller ikke ble gjenvalgt.

Fra 2012 til 2020 var hun medlem av kommunestyret i Tórshavn.

I 2012 ble hun rektor ved Føroya Handilsskúli. Hun fikk permisjon fra stillingen da hun blr valgt inn på Lagtinget i 2015. Fra 2017 til 2019 var hun leder for Javnaðarflokkurins lagtingsgruppe, mens partiet hadde regjeringsmakt.

Hun har senere vært prosjektleder og avdelingsleder i Færøyenes kulturministerium.

## Referanser


## Eksterne lenker
*
Ungarns Grand Prix 2003

**Ungarns Grand Prix 2003** var et Formel 1-løp arrangert den 24. august 2003 på Hungaroring i Ungarn. Det var det trettende løpet i Formel 1-sesongen 2003. Løpet ble vunnet av Renault-føreren Fernando Alonso. Dette var hans første seier i et Formel 1-løp, og han ble den yngste til å vinne et Formel 1-løp, 22 år og 26 dager gammel. Han slo dermed Bruce McLarens rekord fra USAs Grand Prix 1959. Alonsos rekord ble stående til Sebastian Vettel vant Italias Grand Prix 2008 i en alder av 21 år 73 dager.

## Klassifisering
### Løpet

**Noter til tabellen:**
# Dette var Zsolt Baumgartners første Formel 1-løp.

## Eksterne lenker
*
Daniel Norling

**Lars Daniel Norling** (født 16. januar 1888, død 28. august 1958) var en svensk sportsutøver som deltok i flere olympiske leker; 1908 i London, 1912 i Stockholm og 1920 i Antwerpen.

Norling ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere. Fire år senere tok han sin andre olympiske tittel i turn, han var med på de svenske laget som vant lagkampen.

Under 1920 i Antwerpen vant Nordling sin tredje olympiske gullmedaje. Han var med på det svenske laget som vant lagkonkurransen i sprangridning.

## OL-medaljer
* 1908  London -  **Gull** i turn, mangekamp lagkonkurranse  Sverige
* 1912  Stockholm -  **Gull** i turn, lagkamp svensk system  Sverige
* 1920  Antwerpen -  **Gull** i sprangridning lag  Sverige

## Eksterne lenker
*
Amrocks (hønserase)

**Amrocks** er en tung hønserase som stammer fra USA. Den er framavlet av blant annet kochin og dominikaner.

Den ble først og fremst avlet fram på slutten av 1800-tallet for å være produksjonsdyr. Det ble en rasktvoksende rase med ganske høy kjøttkvalitet. Amrocks er også en god verper, men til tross for dette har den i dag størst betydning som utstillingsrase. Den har et livlig temperament og er ikke særlig skvetten til tross for at det er en tung rase. Rasen finnes som dverg, og den stammer fra Tyskland.

Eggene er brune til brungule og veier 58 g. Hanen veier 3–4&nbsp;kg. og hønen veier 2,5–3&nbsp;kg. Dvergtypens egg er brungule og veier 40 g. Hanen veier 1&nbsp;kg. og hønen veier 900 g.

## Farger
* Tverrstripet

Amrocks finnes kun i tverrstripet.

## Se også
* Liste over hønseraser
* Hønsefugler

## Eksterne lenker
*